****

**Δ Ε Λ Τ Ι Ο Τ Υ Π Ο Υ**

Από το Τμήμα Περιβαλλοντικής Υγιεινής & Υγειονομικού Ελέγχου της Δ/νσης Δημόσιας Υγείας & Κοινωνικής Μέριμνας της Περιφερειακής Ενότητας Λασιθίου, ανακοινώνεται ότι **την Τετάρτη 25/04/2018 θα συνεχιστεί το προγράμμα καταπολέμησης κουνουπιών για το έτος 2017/2018.**

 Επειδή για την επιτυχία του Προγράμματος είναι απαραίτητη η συμβολή όλων μας και πολλά από τα κουνούπια που μας ταλαιπωρούν κάθε καλοκαίρι προέρχονται από ιδιόκτητους χώρους, όπως είναι οι αυλές και οι βεράντες των σπιτιών μας, **υπενθυμίζουμε ότι όπου υπάρχουν στάσιμα νερά υπάρχουν και κουνούπια!**

 **Αναφέρουμε τα μέτρα που πρέπει να λαμβάνονται για την προστασία των πολιτών:**

**ΠΡΟΛΗΠΤΙΚΑ ΜΕΤΡΑ**

* **Απομάκρυνση παλιών λάστιχων που συσσωρεύουν βρόχινο νερό από την αυλή σου.**
* **Καθαρισμός των φύλλων από τα λούκια της βροχής, φρεάτια και αυλάκια.**
* **Κάλυψη με σίτες των αγωγών εξαερισμού των βόθρων.**
* **Απομάκρυνση του στάσιμου νερού από τα πιατάκια των γλαστρών και των βάζων.**
* **Άδειασμα κάθε 4-5 ημέρες των δοχείων με λιμνάζοντα νερά (βαρέλια, κουβάδες, λεκάνες, καροτσάκια, πιατάκια γλαστρών κτλ).**
* **Διάνοιξη οπών αποστράγγισης σε δοχεία τα οποία συλλέγουν νερό και δεν μπορούν να αδειάσουν.**
* **Φύλαξη των δοχείων νερού που δεν χρησιμοποιούνται γυρισμένων ανάποδα.**
* **Τακτικό κούρεμα του γκαζόν στον κήπο.**
* **Τακτικός καθαρισμός του κήπου από τα ξερά κλαδιά και τα άγρια χόρτα.**
* **Επιδιόρθωση υδροσωλήνων που έχουν διαρροή νερού.**
* **Τακτικός καθαρισμός του νερού στις ποτίστρες των ζώων.**
* **Συχνός καθαρισμός στους στάβλους των ζώων.**

**ΜΕΤΡΑ ΠΡΟΦΥΛΑΞΗΣ**

**Πώς αποφύγω τα τσιμπήματα των κουνουπιών;**

* **Με τη χρήση εντομοαπωθητικών στο δέρμα και εντομοκτόνων στον αέρα**
* **Με χρήση ανεμιστήρων οροφής ή κλιματιστικών**
* **Με τη χρήση λαμπτήρων κίτρινου χρώματος για τον φωτισμό εξωτερικών χώρων**
* **Με την ένδυση με ανοιχτόχρωμα και φαρδιά ρούχα, που καλύπτουν όσο το δυνατόν περισσότερο το σώμα**
* **Αποφυγή, εάν είναι εφικτό, εργασίας σε εξωτερικούς χώρους, τις ώρες που τα κουνούπια είναι πιο δραστήρια (από το σούρουπο έως το ξημέρωμα).**

Οι εφαρμογές θα διενεργούνται από συνεργεία (ψεκαστές) στους τομείς (περιοχές). Οποιαδήποτε αλλαγή προκύψει στην εφαρμογή του προγράμματος θα ακολουθήσει σχετική ενημέρωση.

**Ακολουθεί η** **εφαρμογή του προγράμματος καταπολέμησης κουνουπιών στο νομό**:

**ΠΡΟΓΡΑΜΜΑ ΚΑΤΑΠΟΛΕΜΗΣΗΣ ΚΟΥΝΟΥΠΙΩΝ ΣΤΟΝ**

**ΝΟΜΟ ΛΑΣΙΘΙΟΥ 2017/2018**

|  |  |  |
| --- | --- | --- |
| ΠΕΡΙΟΧΗ | ΗΜΕΡΟΜΗΝΙΑ | ΣΥΝΕΡΓΕΙΟ |
| Πόλη Αγίου Νικολάου, Καλό Χωριό | 25/04/2018 | Α |
| Ελούντα, Λούμα, Βρουχάς, Σέλλες, Σχοινιάς | 26/04/2018 | Α |
| Νεάπολη, Νικηθιανό, Βουλισμένη | 27/04/2018 | Α |
| Καστέλλι, Φουρνή, Λίμνες, Χουμεριάκο | 30/04/2018 | Α |
|  Λατσίδα, Βραχάσι, Μίλατος, Σίσι | 02/05/2018 | Α |
| Βρύσες | 03/05/2018 | Α |
| Μέσα-Έξω Λακώνια, Κριτσά, Κρούστας | 04/05/2018 | Α |
| Ρούσσα Εκκλησιά, Πόλη Σητείας | 25/04/2018 | Β |
| Σκοπή, Χαμέζι, Αχλάδια | 26/04/2018 | Β |
| Πισκοκέφαλο, Σταυρωμένος, Μαρωνιά, Κατσιδώνι | 27/04/2018 | Β |
| Άγιος Γεώργιος, Παπαγιαννάδες, Περβολάκια, Λιθίνες | 30/04/2018 | Β |
| Πεύκοι, Γούδουρας,  | 02/05/2018 | Β |
| Ζήρος, Χανδράς, Αρμένοι | 03/05/2018 | Β |
| Παλαίκαστρο, Καρύδι, Ζάκρος | 04/05/2018 | Β |
| Λάστρος, Σφάκα, Τουρλωτή, Μυρσίνη, Έξω- Μέσα Μουλιανά | 07/05/2018 | Β |
|  Πόλη Ιεράπετρας | 25/04/2018 | Γ |
| Μύρτος, Μύθοι | 26/04/2018 | Γ |
| Γρα Λυγιά, Ξηρόκαμπος, Στόμιο, Κεντρί, Βαινιά, Καπίστρι | 27/04/2018 | Γ |
| Κάτω Χωριό, Πάνω Χωριό, Επισκοπή, Παχειά Άμμος, Βασιλική, Μοναστηράκι, Καβούσι | 30/04/2018 | Γ |
| Μακρυλιά, Μεσελέροι, Φράγμα Μπραμιανών | 02/05/2018 | Γ |
| Άγιος Ιωάννης, Κουτσουνάρι, Αγιά Φωτιά, Φέρμα | 03/05/2018 | Γ |
| Πρίνα, , Καλαμαύκα, Ανατολή, Μάλλες | 04/05/2018 | Γ |
| Κουτσουράς, Μακρύ Γιαλός | 07/05/2018 | Γ |
| Οικισμοί Οροπεδίου Λασιθίου | 07/05/2018 | Α |

Το παραπάνω πρόγραμμα έχει αποσταλεί και στους Δήμους του νομού.

Τα αποτελέσματα του προγράμματος θα είναι θεαματικά, εάν ψεκάζονται οι κατοικημένες περιοχές, χωρίς να μένουν αψέκαστα κενά, κυρίως, με τη συμβολή των πολιτών στην εξουδετέρωση των ενδοοικιακών εστιών, που είναι και η βασική αιτία του προβλήματος.

Για οποιαδήποτε άλλη πληροφορία ή διευκρίνηση, μπορείτε να επικοινωνείτε με την Επιτροπή Παρακολούθησης του Προγράμματος Καταπολέμησης Κουνουπιών στα τηλέφωνα:

1. κ. Τζανάκη Γεώργιο: 2841340542
2. κ. Φραγκιαδάκη Μαρία: 2841340384
3. κ. Φιορέντζη Γεωργία: 2841340345

Άγιος Νικόλαος 23-04-2018